Amy Macdonald

D **Amy Macdonald** (* 25. Augschte 1987 z Bishopbriggs) isch e schottischi Sängeri un Songschryyberi.

## Läbe
Im Alter vu zwelf Johr het d Macdonald – unter anderem vu dr Rockband Travis beyyflusst – aagfange Akuschtikgitarre z spiile. E Schlisselerläbnis fir ihri Karriere heißt si ne Ufdritt vum Pete Doherty z Glasgow gsi:

Im Juli 2007 het d Autodidakti Macdonald mit em Titel *Mr Rock & Roll* scho ne Achtigserfolg z Großbritannie gha (Blatz 12 vu dr UK Top 40). Im Spotjohr het si dr Paul Weller uf syyre Dytschland-Turnee begleitet. Mit ihre Debütalbum *This Is the Life* isch si aafangs 2008 uf Blatz 1 vu dr UK-Charts chuu un het mittlerwyyli Zweifach-Platin-Status derfir iberchuu. D Single *This Is the Life* isch z ganz Europa seli erfolgryych gsi un isch 1.254.000 Mol verchauft wore Mal. 

D Ufnahme fir s zweit Album *A Curious Thing* hän im Black Barn Studio vum Paul Weller stattgfunde. S Album isch am 12. März 2010 erschine. D Vorabsingle *Don't Tell Me That It's Over* isch Ändi Februar erschine. S Album het glyy uf em erschte Blatz vu dr dytsche, dr eschtryychische und dr schwyzerische Albumchart debütiert un het z Dytschland no vor em Chartyydritt Gold-Status iberchuu. In dr Schwyz un z Dytschland het s Album e Platin-Uuszeichnig iberchuu.

Im Zug vu ihre Europa-Tour 2010 isch d Amy Macdonald bim Wiener Donauinselfescht vor iber 30.000 Bsuecher ufdrätte.

## Liedtext

D Macdonald het in Interview gsait, ihri Text dieje uf Situatione un Ereignis vum ächte Läbe basiere.

Ihre Lied *Footballer's Wife* diej d Bsässeheit vu britische Bulevardzytige widerspiegle, derwylscht *Poison Prince* d Drogeabhängigkeit vum Doherty thematisiert. Ihre Song *Barrowland Ballroom* bezieht sich uf dr glyychnamige Veraastaltigsort z Glasgow. *L. A.* handlet vu ihre Begeischterig fir e Jake Gyllenhaal un s Lied *The Road to Home* het si fir ihre Vater gschribe, wu si s escht Mol het säh hyyle, wu ihre gmeinsame Hund gstorben isch. In mänke Song wie *Caledonia* (di latyynisch-keltisch Bezeichnig fir Schottland) druckt si au ihri Heimetverbundeheit uus.

*Don't Tell Me That It's Over* handlet vum Klimawandel.

## Privats
Vu 2008 bis 2012 isch d Amy Macdonald liiert gsii mit em Walisische Fueßballer Steve Lovell.

## Diskografi

### Albe

### Single

## Uuszeichnige
* Echo
** 2009: fir „Erfolgreichster Newcomer International“
* *Swiss Music Award*
** 2009: fir „Best Song International“ (*This Is the Life*)
** 2009: fir „Best Album Pop/Rock International“ (*This Is the Life*)
* Platin-Schallplatte
** Schwyz: fir *A Curious Thing* (zwei Mol) (Album)
** Dytschland: fir *This Is the Life* (Single un Album) (vier Mol)
** Dytschland: fir *A Curious Thing* (Album)
** Eschtryych: fir *This Is the Life* (Album)
** Schwyz: fir *This Is the Life* (fimf Mol) (Album)
** Großbritannie: fir s Album *This Is the Life* (zweimal)
** Belgie: fir *This Is the Life* Single un Album
* Guldini Schallplatte
** Schweiz: fir *This Is the Life* (Single)
** Belgien: fir *Mr. Rock & Roll* (Single) un *A Curious Thing* (Album)
* Silbrigi Schallplatte
** Schwede: fir *Run* (Single)

## Weblink

* 
* Offiziälli änglischi Websyte vu dr Amy Macdonald
* Offiziälle dytschi Websyte vu dr Amy Macdonald
* Amy Macdonald: «Ich weiss nicht, wieso mich die Schweizer so lieben» (Basler Zeitung, 19.07.2010)

## Fueßnote